*Hakusana "CBS" ohjaa tänne. Sanan muista merkityksistä kerrotaan täsmennyssivulla.*

Arkkitehti Eero Saarisen suunnittelema, vuonna 1965 valmistunut *CBS Building*, joka tunnetaan myös nimellä *Black Rock*, toimii CBS:n pääkonttorina New Yorkissa.
**CBS** (lyhenne sanoista **C**olumbia **B**roadcasting **S**ystem) on yhdysvaltalainen kaupallinen televisio- ja radioyhtiö.

Sen omistaa Paramount Global-konserniin kuuluva CBS Entertainment Group. Se on Yhdysvaltain suurimpia televisioyhtiöitä yhdessä ABC:n, NBC:n, Foxin ja The CW:n kanssa. CBS:n pääkonttori sijaitsee New York Cityssä, ja sillä on merkittävää tuotantotoimintaa myös Los Angelesissa.

Historia
--------

CBS perustettiin vuonna 1927 nimellä United Independent Broadcasters, Inc.. Varsinaiset radiolähetykset se aloitti 18. syyskuuta 1927 nimellä Columbia Phonograph Broadcasting Company. Tammikuussa 1929 William S. Paley hankki taloudellisesti tappiollisen yhtiön osake-enemmistön ja antoi sille uudeksi nimeksi Columbia Broadcasting System. CBS:n radioverkko jatkoi toimintaansa vuoteen 2017, jolloin se yhdistyi Entercomin kanssa.

Vaikka ViacomCBS:n osakkeenomistajat omistavatkin 72% Entercomin osakkeista, CBS ei varsinaisesti enää operoi radioverkkoaan. Se kuitenkin toimittaa edelleen uutisia Entercomin radioasemille.

Television koelähetykset käynnistyivät vuonna 1931 New York Cityssä toimineelta kokeelliselta W2XAB-tv-asemalta. Varsinainen kaupallinen lähetystoiminta käynnistyi vuonna 1941.

Vuonna 1974 yhtiön nimi muutettiin muotoon CBS Inc. Vuonna 1995 Westinghouse Electric Corporation osti CBS Inc.:n, ja uudeksi nimeksi annettiin CBS Corporation. Vuonna 1999 Viacom osti CBS Corporationin. Viacom jaettiin kahtia vuonna 2006 Viacomiksi ja CBS Corporationiksi. Ne fuusioituivat uudelleen vuonna 2019 muodostaen ViacomCBS-konsernin.

Ohjelmisto
----------

CBS oli kaudella 2019–2020 Yhdysvaltain katsotuin televisioverkko jo 12. kertaa peräkkäin. Yhtiön suosituimpaan tarjontaan kuuluivat muun muassa *NCIS Rikostutkijat* (katsotuin draamasarja), *60 Minutes* (katsotuin uutismakasiini), *The Late Night Show with Stephen Colbert* (katsotuin myöhäisillan show) ja *Tunteita ja tuoksuja* (katsotuin draamasarja päivällä). Ohjelmatarjonta näkyy Yhdysvaltojen rajan läheisiltä lähetysasemilta myös Meksikon pohjoisosissa ja Kanadan eteläosissa, minkä lisäksi Kanadassa ohjelmaa jaetaan kaapeli- ja satelliittilähetysten välityksellä. Brittiläinen AMC Networks International kokoaa tarjontaa yhteistyösä CBS Studios Internationalin kanssa ja lähettää muutamaa CBS:n kanavaa esimerkiksi Britanniassa ja Puolassa ja Lähi-idän alueella.

Monet CBS:n sarjoista ovat menestyneet myös Suomessa. Näistä mainittakoon muun muassa *NCIS Rikostutkijat*, *CSI*, *CSI Miami*, *CSI New York*, *Amazing Race*, *Selviytyjät*, *Kauniit ja rohkeat*, *Ilman johtolankaa*, *Todistettavasti syyllinen*, *Good Wife* ja *Mentalist*.*lähde?*

### CBS:n entisiä ja nykyisiä ohjelmia

|  |  |  |
| --- | --- | --- |
| * *Aavekuiskaaja*
* *Amazing Race*
* *As the World Turns*
* *Criminal Minds – FBI-tutkijat*
* *CSI*
* *CSI: Miami*
* *CSI: New York*
* *Cybill*
* *Ensisilmäyksellä*
* *Good Wife*
 | * *Harper’s Island*
* *Holmes NYC*
* *Ilman johtolankaa*
* *Jericho*
* *Kauniit ja rohkeat*
* *Kellarin kunkku*
* *Late Show with David Letterman*
* *The Lucy Show*
* *Mentalist*
* *Miehen puolikkaat*
* *Perhe on pahin*
 | * *NCIS Rikostutkijat*
* *Num3rot*
* *Rillit huurussa*
* *Selviytyjät*
* *The Late Late Show with Craig Ferguson*
* *Todistettavasti syyllinen*
* *Tunteita ja tuoksuja*
* *Under the Dome*
* *Wonder Woman*
 |

Lähteet
-------

1. ↑  William S. Paley, Who Built CBS Into a Communications Empire, Dies at 89  28.10.1990. The New York Times. Viitattu 9.4.2021.  (englanniksi)
2. ↑  Entercom Finalizes Merger With CBS Radio, Becoming No. 2 Radio Operator in US  17.11.2017. Billboard. Viitattu 9.4.2021.  (englanniksi)
3. ↑  CBS to merge its radio business with Entercom  2.2.2017. Reuters. Viitattu 9.4.2021.  (englanniksi)
4. ↑  CBS and Viacom Complete Merger: ‘It’s Been a Long and Winding Road to Get Here’  4.12.2019. Variety. Viitattu 9.4.2021.  (englanniksi)
5. ↑  2019-20 TV Season Ratings: Fox To Win Demo After Long Dry Spell; CBS First In Viewers For 12th Year In A Row  15.5.2020. Deadline. Viitattu 9.4.2021.  (englanniksi)

Aiheesta muualla
----------------

* Kuvia tai muita tiedostoja aiheesta **CBS** Wikimedia Commonsissa

* CBS TV Network (englanniksi)
* CBS News (englanniksi)